Tricholoma squarrulosum

Tricholoma squarrulosum Tricholomataceae familiako onddo espezie bat da.

Pixka bat toxikoa gerta daiteke.

Deskribapena 
Kapela: 4 eta 8 cm bitarteko diametrokoa, ganbila hasieran, baina berehala laua. Kolore grisekoa pixka bat arrexka, ezkata beltzaxkez estalia. Ertz iletsua.

Orriak: Zuriak, batzuetan puntu beltzekin ertzean. Eskotatuak, estu, lodiak.

Orri eskotatuak: Oinera Iritsi baino lehentxeago eskote txiki bat duten orriak.

Hanka: Zilindrikoa, haritsua, trinkoa, zuntz ezkatatsuez estalia. Kapelaren kolore berekoa.

Haragia: Zuri grisaxka kolorekoa, fruta usain atseginekoa.

Etimologia: Tricholoma terminoa grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek dituzten iledun kapelak. Squarrulosum epitetoa latin arruntetik dator, ezkata txiki, esan nahi duen "squarrula" hitzetik. Kapelaren eta oinaren dekorazioagatik.

Jangarritasuna 
Sukaldaritzako interesik gabea. Susmagarri samarra.

Nahasketa arriskua 
Tricholoma atrosquamosum jangarriarekin, hau oso antzekoa da, baina ez da hain ezkataduna. Tricholoma pardinum pozoitsuarekin ere bai, honek mendialdeko koniferoen azpian irteten du (Pirinioak), nahasketa arriskutsua, ezkatak indibidualizatuagoak ditu, eta ertza lobulatua du normalean. Tricholoma terreum jangarriarekin ere bai, hau txikiagoa da, kapela leunagoa du eta gris-sagu kolorea du. Tricholoma scalpturatum delakoarekin ere bai, honek irin usaina du eta horitzeko joera du.

Sasoia eta lekua 
Uda amaieran eta udazkenean, gehienetan hostozabalen azpian, batez ere arteen (Quercus ilex) azpian.

Banaketa eremua 
Kanada, Ameriketako Estatu Batuak, Europa, Japonia.

Erreferentzia

Kanpo estekak 

Tricholoma